**A Kisvárdai-Kenyérgyár Termelő és Kereskedelmi Korlátolt Felelősségű Társaság 64 500 000 Ft vissza nem térítendő támogatást nyert el a Gazdaságfejlesztési és Innovációs Operatív Program GINOP-1.2.8-20 - A mikro-, kis- és középvállalkozások modern üzleti és termelési kihívásokhoz való alkalmazkodását segítő fejlesztések támogatása című felhívás keretében. Az 54,11%-os támogatási intenzitású projekt összköltsége 119 200 000 Ft, melyből a vállalkozás a sütőipari termékek gyártási tevékenység fejlesztését valósítja meg. A projekt megvalósítási szakasza 14,5 hónapot vesz igénybe, azaz a megvalósítás tervezett kezdetétől, 2020. november 2-től egészen a fizikai megvalósításának tervezett záró időpontjáig 2022. január 10-ig tart.**

**A projekt azonosítója:** GINOP-1.2.8-20-2020-01947

**A projekt címe:** Új gőzcsöves áthordó kemence beszerzése a Kisvárdai-Kenyérgyár Kft-nél

Rövid távú céljaink között szerepel a vállalkozás eszközeinek, gépek folyamatos fejlesztése, cseréje, bővítése. Ezáltal hatékonyságot tudunk növelni, nagyobb kapacitásra leszünk képesek. A beruházás megvalósításával lehetőségünk van a piaci igényeknek megfelelően újabb péktermékek gyártásával is kísérletezni, amelyek kevesebb adalékanyagot, kevesebb egészségkárosító anyagot tartalmaznak, vagy régi, házi receptek alapján készülnek (pl. kovászos eljárás), teljes kiőrlésű liszt, rozsliszt felhasználásával. Ezek a termékek az egészséges táplálkozást elősegítik.

A helyi képzési intézményekben is egyre nagyobb igény jelentkezik az egészséges táplálkozásra a rendeletek, szabályok betartásával. A projekt keretében beszerzett 1 db TR1 13/3C típusú 31,1 m2-es gőzcsöves áthordó kemence üzembe helyezése is ehhez járul hozzá. A beszerzés a vállalkozás hatékonyságát növeli, mivel az új technológia alkalmazásával egységnyi idő alatt több termék gyártására leszünk képesek.

A 2019. évi egy főre eső bruttó hozzáadott érték: 4 235,34 eFt. Ezt az értéket több mint 5%-kal tervezzük növelni, azaz szeretnénk elérni a 4 447,11 eFt értéket. Ezen kívül az üzemi eredményünket is növelni kívánjuk, a létszám megtartása, vagy emelése mellett. A munkavállalói létszám megtartása érdekében továbbra is jó munkafeltételeket biztosítunk a munkavállalók számára. A munkavállalók műszakban dolgoznak. A műszak beosztásnál figyelembe vesszük az előre jelzett egyéni igényeket is és műszakcserére is lehetőséget biztosítunk egymás között.

Jelen beruházás keretében megvásárolt gőzcsöves áthordó kemence a munkabiztonságot és a hatékonyságot növeli, amellyel jobb munkakörülményeket teremtünk. Ezzel is hozzájárulunk a munkavállalói létszám megtartásához.

Fizikai befejezés határideje: 2022. január 10.